0000C000
आम आदमी पार्टी के संयोजक अरविंद केजरीवाल ने एक चिट्ठी जारी करके यह बताया है कि उन्होंने नरेंद्र मोदी के खिलाफ वाराणसी से चुनाव लड़ने का फैसला क्यों किया. उन्होंने अपने हालिया गुजरात दौरे का जिक्र करते हुए दावा किया है कि मोदी 'विकास पुरुष' नहीं हैं, क्योंकि उनके प्रदेश में विकास नहीं हुआ. अगर मोदी विकास पुरुष होते तो वह भी उनका विरोध न करते. केजरीवाल ने दस मुद्दों को लेकर बीजेपी के पीएम उम्मीदवार मोदी पर निशाना साधा है.
वाराणसी में सोमवार को बांटी गई इस चिट्ठी में लिखा है कि मोदी को सिर्फ कुछ कंपनियों की फिक्र है. उन्होंने गैस घोटाले से लेकर अंबानी और अडानी तक का जिक्र किया और एक बार फिर मुकेश अंबानी के स्विस बैंक में अकाउंट होने के आरोप लगाए. केजरीवाल ने लिखा है कि मोदी को किसानों की फिक्र नहीं है.
केजरीवाल ने इस चिट्ठी में अपने गुजरात दौरे पर जुटाई गई जानकारियों का ब्यौरा दिया है. उन्होंने लिखा है कि मोदी ने अंबानी के दामाद को तेल मंत्री बना रखा है. वहीं, प्रदेश में छोटे और मध्यम उद्योगों का बुरा हाल है. उन्होंने यह भी कहा कि मोदी किराना में एफडीआई के पक्ष में हैं, जिससे कई व्यापारी बेरोजगार हो जाएंगे.
केजरीवाल ने इस चिट्ठी में अपनी दिल्ली की 49 दिन की सरकार की उपलब्धियां भी बताई हैं. उन्होंने लिखा है, 'आपका वोट बनारस का नहीं, देश का भविष्य तय करेगा. अगर मोदी जी जीत गए तो कहीं ऐसा न हो कि भविष्य में आपको इसका पछतावा हो. कही भारत के लोग यह न कहें कि बनारस के लोगों ने यह क्या कर दिया.'
केजरीवाल ने भोपाल से टिकट न मिलने पर नाराज हुए आडवाणी पर भी चुटकी ली. उन्होंने ट्विटर पर लिखा कि अगर आडवाणी अपने नाम से 'व 00004000 ' हटा लें (यानी उनका नाम अडानी हो जाए), तो शायद मोदी उनकी बात सुनने लगेंगे.
If Advani wants Modi to listen to him, he should drop "v" from his
name— Arvind Kejriwal (@ArvindKejriwal) March 24,
2014
vec_Latn hin_Deva hin_Deva hin_Deva hin_Deva hin_Deva eng_Latn eng_Latn unk